**ALYTAUS R. BUTRIMONIŲ GIMNAZIJA**

**VAIKO GEROVĖS KOMISIJOS VEIKLOS ATASKAITA UŽ 2018 M.**

Butrimonių gimnazijos Vaiko gerovės komisija (toliau VGK) buvo patvirtinta gimnazijos direktoriaus 2017 m. rugsėjo 5 d. įsakymu Nr. V-120 ir papildyta 2017 m. gruodžio 4 d. įsakymu Nr. V-197. Komisiją sudaro 8 nariai. Naujas VGK darbo reglamentas buvo patvirtintas gimnazijos direktoriaus 2017 m. spalio 31 d. įsakymu Nr. V-167. Taip pat patvirtintas gimnazijos direktoriaus 2017 m. spalio 23 d. įsakymu Nr. V-167 Smurto ir patyčių prevencijos ir intervencijos vykdymo mokykloje tvarkos aprašas, parengtas vadovaujantis Lietuvos Respublikos įstatyminiu reglamentu.

VGK vadovaujasi 2010 m. gruodžio 14 d. Nr. XI-1232 bei LR administracinių teisės pažeidimų kodeksais ir norminiais aktais, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos 2014 m. spalio 24 d. raštu Nr. S-4204, kitais norminiais dokumentais, Alytaus savivaldybės administracijos patvirtintais dokumentais.

Pagrindinis VGK tikslas - teikti gerus, tvirtus dorinės sociokultūrinės ir pilietinės brandos pagrindus mokiniams, ugdyti vertybines nuostatas, analizuoti gilumines žalingų įpročių atsiradimo priežastis ir vykdyti jų prevenciją, stiprinti gimnazijos vidaus darbo tvarkos taisyklių vykdymo priežiūrą, ypač pamokų lankomumą, kelti ugdytinių mokymosi motyvaciją.

VGK analizuoja savo darbą, atsiskaito gimnazijos bendruomenei ir atsižvelgdama į situacijos analizę bei vykstančius pokyčius planuoja darbą.

VGK per ataskaitinius metus organizavo vienuolika (11) posėdžių. Jų metu buvo pritarta VGK veiklos plano projektui, patvirtinti pagalbos gavėjų sąrašai, pagalbos mokiniui specialistų planai, pritarta specialiųjų poreikių mokinių programoms. Per posėdžius apsvarstytas 15 mokinių elgesys: vieno mokinio situacija svarstyta 5 kartus, 2 mokinių – 4 kartus, 2 mokinių - 3 kartus, 5 mokinių-2 kartus, likusiųjų 5 mokinių situacijos svarstytos po 1 kartą. VKG posėdžių metu svarstyti mokinių pamokų nelankymo, žemo pažangumo rezultatų, netinkamo elgesio, socialinės, individualios pagalbos ir kiti klausimai.

**Veiksmingos vaiko minimalios priežiūros vykdymo priemonės gimnazijoje**

VGK veikla analizuojama bei pagal poreikius koreguojama. Vadovaujantis VGK darbo reglamentu atsiskaitoma gimnazijos bendruomenei, mokinių tėvams, steigėjui. Mokyklos lankymą kontroliuoja gimnazijos klasių vadovai, socialinis pedagogas, direktoriaus pavaduotojos ugdymui bei mokinių tėvai per elektroninį dienyną TAMO. Tėvų informavimas ir švietimas buvo vykdomas per visuotinius tėvų susirinkimus, klasių susirinkimų metu, per tradicinį gimnazijos projektą ,,Atvira mokykla“ ir kt. Sprendžiant pasitaikančius vidaus darbo taisyklių pažeidimus, kitas problemas buvo bendradarbiaujama su klasių vadovais, socialiniais partneriais: Alytaus apskrities vyriausiojo policijos komisariato (toliau Alytaus apskr. VPK) pareigūnais, Alytaus rajono Vaiko teisių apsaugos skyriaus darbuotojais, Butrimonių seniūnijos darbuotojais ir kt.

Mokytojams sudarytos sąlygos dalyvauti kvalifikacijos kėlimo seminaruose, siekiant įgyti kompetencijų dirbti su socialinę atskirtį patiriančiais mokiniais, rūpinantis jų integracija į gimnazijos ir mokinių bendruomenę. Švietimo pagalbos specialistai per praėjusius metus dalyvavo kvalifikacijos tobulinimosi renginiuose: logopedė - 66 val., socialinė pedagogė - 132 val., specialioji pedagogė - 82 val., Punios pagrindinio ugdymo ir daugiafunkcio skyriaus socialinė pedagogė- 120 val.

**Vaiko gerovės stiprinimo priemonės gimnazijoje**

VGK nariai teikė metodinę ir kitokią pagalbą mokytojams, klasių vadovams individualiai bei klasių vadovų metodinėje grupėje, jiems parengtas metodinių rekomendacijų segtuvas.

Tėvų informavimas ir švietimas buvo vykdomas per visuotinius tėvų susirinkimus, klasių susirinkimų metu, per tradicinį gimnazijos projektą ,,Atvira mokykla“. Mokinių tėvai buvo informuojami ir supažindinami su naujai priimamais dokumentais, įsigaliojus naujiems teisės aktams.

Mažiausiai kartą per mėnesį VGK nariai analizavo savo veiklą, svarstė mokinių nusižengimus gimnazijos vidaus darbo tvarkos taisyklėms, esant poreikiui į gimnaziją kvietė mokinių tėvus. Kiekvieno mėnesio pirmą antradienį organizuoti mokinių ir mokytojų visuotiniai susirinkimai, kuriuose aptarti ir teigiami, ir taisytini mėnesio veiksmai. Visuotinių susirinkimų metu mokiniai buvo skatinami už gerą elgesį, aktyvų, pavyzdingą dalyvavimą renginiuose, varžybose bei informuojami apie lankomumo, pažangumo rezultatus, vidaus darbo tvarkos taisyklių pažeidimus, pateikiama kita aktuali informacija.

Siekiant glaudesnio gimnazijos bendruomenės narių bendravimo ir bendradarbiavimo įkurtas aktyvių tėvų klubas, vyko aktyvių tėvų susirinkimai. Siekiant ugdyti pavyzdingo elgesio, aukštą mokymosi motyvaciją turinčius gimnazistus, puoselėti gimnazisto uniformos dėvėjimo kultūrą, buvo organizuojamas „Garbės gimnazisto“ konkursas (vadovaujantis gimnazijos direktoriaus 2013 m. vasario 11 d. įsakymu Nr. V-28).

Gimnazijos direktoriaus 2015 m. gegužės 8 d. įsakymu Nr. V-105 patvirtinti ,,Šauniausios klasės“ konkurso nuostatai. Rezultatai stebimi ir taškai skaičiuojami kiekvieną mėnesį, informacija viešinama skelbimų lentoje, susirinkimų metu.

Siekiant saugoti ir stiprinti mokyklos bendruomenės narių sveikatą, ugdant sveikos gyvensenos įgūdžius, kuriant sveikatai palankią fizinę ir psichosocialinę aplinką, gimnazijos direktoriaus 2017 m. rugsėjo 28 d. įsakymu Nr. V-135-1 patvirtinta gimnazijos bendruomenės sveikatos stiprinimo programa ,,Stiprus kūnas - stiprus protas“.

**Teisės pažeidimų ir mokyklos nelankymo mažinimo priemonės**

Siekiant užtikrinti mokinių saugumą pamokose, gimnazijos renginiuose, diskotekose, taip pat organizuojant kultūrinę-pažintinę bei karjeros paslaugų teikimo veiklą, gimnazijos direktoriaus 2013 m. gruodžio 17 d. įsakymu Nr. V-165-1 patvirtinta Mokinių išvykų, turistinių žygių, ekskursijų, renginių, varžybų organizavimo tvarka.

**Per 2018 metus VGK posėdžiuose svarstyti klausimai:**

**1. Dėl žemo pažangumo ir pamokų praleidinėjimo** (protokolai 2018-01-11 Nr.1, 2018-02-07 Nr. 2, 2018-03-14 Nr. 3, 2018- 04-11 Nr. 4, 2018-05-09 Nr. 5, 2018-06-22 Nr. 6, 2018-10-10 Nr. 8, 2018-11-08 Nr. 9, 2018-12-06, Nr. 10)

**2. Dėl individualizuotų ir pritaikytų programų** (protokolas 2018-02-07 Nr. 2, 2018-09-05 Nr. 7)

**3. Dėl VGK plano pristatymo** (protokolas 2018-01-11 Nr.1)

**4. Dėl mokinių probleminio elgesio** (protokolai 2018-01-11 Nr.1 , 2018-02-07 Nr. 2, 2018-03-14 Nr. 3, 2018- 04-11 Nr. 4, 2018-05-09 Nr. 5, 2018-10-10 Nr. 8, 2018-11-08 Nr.9, 2018-12-06 Nr. 10, 2018-12-13 Nr. 11)

**5. Dėl VGK veiklos ataskaitos už 2018 metus ir 2019 m. veiklos plano projekto parengimo** (protokolas 2018-12-13 Nr. 11).

**6. Dėl atšvaitų dėvėjimo akcijų** (protokolai 2018-01-11 Nr.1, 2018-10-10 Nr. 8, 2018-11-08 Nr. 9)

**7. Dėl mokinių patikros Pedagoginėje psichologinėje tarnyboje** ( protokolai 2018-01-11 Nr.1, 2018-02-07 Nr.2, 2018-03-14 Nr.3, 2018-10-10 Nr. 8, 2018-12-13 Nr.11)

Siekiant užtikrinti pašalinių asmenų patekimo į gimnaziją kontrolę, mokykloje buvo vykdoma svečių bei interesantų registracija (per metus užregistruoti asmenys).

**Tabako, alkoholio, narkotinių ir psichotropinių medžiagų vartojimo prevencijos priemonės**

Buvo vykdoma Alkoholio, tabako ir kitų psichiką veikiančių medžiagų vartojimo prevencijos programa, kuri integruojama į mokomųjų dalykų programas, jų turinį bei klasės vadovų veiklą.

2018 m. lapkričio mėnesį gimnazijoje paminėta tarptautinė Nerūkymo diena. Organizuoti prevenciniai pokalbiai su mokiniais, inicijuotas informacinio - prevencinio stendo kūrimas.

Punios pagrindinio ugdymo ir daugiafunkciame skyriuje suorganizuota Pasaulinė diena be tabako ,,Mes nerūkom, mes pučiam burbulus“.

**Prievartos, smurto ir patyčių prevencijos priemonės**

Bendradarbiaujant su Alytaus apskr. VPK pareigūnais kasmet prieš prasidedant mokinių vasaros ir žiemos atostogoms organizuojami saugaus elgesio instruktažai mokiniams.

Atsiliepiant į emocinės paramos tarnybos „Vaikų linija“ kvietimą organizuota „Veiksmo savaitė BE PATYČIŲ“. Siekiant ugdyti glaudesnius bendruomenės narių ryšius bei stiprinti sveikatą per aktyvią fizinę veiklą, organizuota tradicinė aplinkos tvarkymo akcija ,,Darom!“. Lapkričio mėnesį organizuota jau tradicija tapusi Tolerancijos diena.

Paskutinį rugsėjo penktadienį organizuotas bendruomenės sportinis prevencinis renginys „Mus vienija futbolas!”, kuriame dalyvavo mokinių, tėvų - pedagogų komandos.

Punios pagrindinio ugdymo ir daugiafunkciame skyriuje paminėta Tolerancijos diena ,, Be patyčių“.

Butrimonių gimnazijos ikimokyklinio ugdymo skyriuje organizuotos akcijos : ,, Savaitė be patyčių“, ,, Iš širdies į širdį“, ,, Meduolis vienišam žmogui“.

**Prekybos žmonėmis prevencijos priemonės**

Prekybos žmonėmis pavojų ir grėsmių problematika buvo integruojama į dorinio ugdymo, žmogaus saugos pamokas, šia tema aktyviai diskutuota klasių valandėlių metu.

Punios pagrindinio ugdymo ir daugiafunkciame skyriuje buvo pagaminti lankstinukai V-X klasių mokiniams ,, Neparsiduok“.

**Savižudybių prevencijos priemonės**

Savižudybių prevencijos problematika buvo integruojama į dorinio ugdymo, žmogaus saugos pamokas.

**ŽIV/AIDS prevencijos priemonės**

ŽIV/ AIDS bei kitų ligų prevencijos didaktinės priemonės buvo vykdomos integruojant jas į ugdymo turinį ir klasių vadovų veiklą.

**Socialinė pedagoginė pagalba**

Sudaryti rizikos grupės mokinių sąrašai bei rizikos grupės mokinių asmens bylos. Buvo stebimas mokinių elgesys pamokų ir pertraukų metu, lankomasi pamokose, neformaliojo ugdymo užsiėmimuose. Bendradarbiaujant su Butrimonių seniūnijos socialinėmis darbuotojomis lankytasi mokinių šeimose, analizuota parama mokinio prekėms įsigyti ir kt.

Buvo atliekama mokyklos lankomumo priežiūra, nuolat teikiama informacija Alytaus rajono savivaldybei apie mokyklą vengiančius lankyti mokinius (iki kiekvieno mėn. 10 d. pateikiama informacija už praėjusį mėnesį). Buvo atidžiai prižiūrimas nemokamo maitinimo organizavimo procesas (86 mokiniai gauna nemokamą maitinimą, t.y. 43 proc. visų gimnazijos mokinių). Punios pagrindinio ugdymo ir daugiafunkciame skyriuje nemokamą maitinimą gauna 19 mokinių, t. y. 35 proc. visų skyriaus mokinių. Buvo nuolat stebimi ir analizuojami mokinių poreikiai.

Buvo koordinuojamas mokinių pavėžėjimas į mokyklą ir iš jos.

Teiktos individualios ir grupinės konsultacijos mokiniams, konsultuoti ir tėvai.

Buvo vykdomas užimtumo organizavimas, akcijos, prevencinių projektų kūrimas ir įgyvendinimas.

Parengtas ir įgyvendintas mokinių užimtumo projektas „Dienos centras – mokinių užimtumo židinys“ (300 Eur). Taip pat parengtas ir laimėtas LTOK krepšinio populiarinimo kaimiškoje vietovėje projektas bei suorganizuotas renginys ,, Krepšinio naktis Butrimonių gimnazijoje:

,, Padžiauk patyčias“.

Punios pagrindinio ugdymo ir daugiafunkciame skyriuje parengti projektai: ,, Futboliukas. Kiškis Hansas žaidžia futbolą“, ,, Užaugink Ronaldo Lietuvai“.

**Darbas su specialiųjų ugdymosi poreikių (toliau SUP) turinčiais mokiniais**

Organizuota veikla su specialiųjų poreikių mokiniais: ištirta ir įvertinta mokinių sakytinė ir rašytinė kalba, sudaryti ir patvirtinti kalbos ir kalbėjimo sutrikimų turinčių mokinių sąrašai, sukomplektuotos grupės, parengti kalbos ugdymo planai. Butrimonių gimnazijoje mokėsi ir logopedinę pagalbą gavo 20 specialiųjų poreikių mokinių, Butrimonių gimnazijos ikimokyklinio ugdymo skyriuje logopedo pagalba teikta 15 specialiųjų poreikių vaikų. Per metus vyko individualūs ir grupiniai užsiėmimai.

Vyko tiriamasis darbas: įvertinti mokinių mokymosi sunkumai, nustatyti specialieji poreikiai.

Konsultuoti pedagogai, dirbantys su specialiųjų poreikių mokiniais, teikta metodinė parama.

Teikta specialioji pedagoginė pagalba mokiniams, turintiems intelekto, specifinių pažinimo, emocijų, elgesio ir socialinės raidos sutrikimų, turintiems kompleksinių sutrikimų ir ribotą intelektą. Butrimonių gimnazijoje mokėsi ir gavo specialiąją pedagoginę pagalbą 9 specialiųjų poreikių mokiniai, kurie turėjo patvirtintas PPT išvadas: intelekto sutrikimai – 2 mokiniai, bendrieji mokymosi sutrikimai – 4 mokiniai, judesio ir padėties sutrikimai – 1 mokinys, kompleksiniai sutrikimai – 2 mokiniai.

Punios pagrindinio ugdymo ir daugiafunkciniame skyriuje mokėsi 4 specialiųjų poreikių mokiniai, kurie turėjo patvirtintas PPT išvadas: negalia dėl įvairiapusio raidos sutrikimo (vaikystės autizmas) – 1 mokinys, bendrieji mokymosi sutrikimai – 1 mokinys, intelekto sutrikimai – 2 mokiniai ( 2018/2019m.m.).

Organizuotos specialiosios pedagoginės pratybos, kuriose lavintos sutrikusios funkcijos, taikyti specialūs darbo būdai ir priemonės. Konsultuoti mokytojai, kaip pritaikyti ir individualizuoti Bendrąsias ugdymo programas. Teiktos konsultacijos ir specialiųjų poreikių turinčių mokinių tėvams.

Pagalbą dirbant su specialiųjų poreikių mokiniais teikė ir mokytojo padėjėja.

**Sveikos gyvensenos įgūdžių ugdymo priemonės**

Siekiant formuoti vaikų sveikos gyvensenos įgūdžius, bendromis pedagogų bei bendruomenės pastangomis kurti integruotą, visa apimančią sveikatos stiprinimo sistemą bei sveikatai palankią aplinką, gimnazija dalyvauja respublikos sveikatą stiprinančių mokyklų tinklo programoje - vykdoma sveikatos stiprinimo programa ,,Stiprus kūnas- stiprus protas“.

Butrimonių gimnazijos ikimokyklinio ugdymo skyrius dalyvavo respublikiniame sveikatą stiprinančių mokyklų projekte ,,Natūralios medžiagos žmogaus sveikatai“, Lietuvos olimpinio komiteto akcijoje ,, Aktyvus rugsėjis 2017“, bendruomeniniame muzikiniame renginyje ,, Pavasarinis pienių šokis“, ,, Paspirtukų varžytuvės“.

Bendradarbiaujant su Alytaus rajono savivaldybės Visuomenės sveikatos biuru gimnazijoje įrengtas visuomenės sveikatos priežiūros specialisto kabinetas, organizuojami sveikatą stiprinantys užsiėmimai, atliekama reguliari pedikuliozės profilaktika ir kt.

2018 m. vasario 3-4 d. kartu su keturiais mokiniais dalyvauta Lietuvos tautinio olimpinio komiteto „Olimpinė karta“ organizuotuose sporto žurnalistų, sporto fotografų mokymuose Jonavoje, organizuotas šiaurietiško ėjimo žygis, skirtas Vasario 16-ajai paminėti, dalyvauta tinklinio ,,Be active“ Europos sporto savaitės veiklose. Gimnazijoje veikia Bendro fizinio pasiruošimo būrelis, vyksta šiaurietiško ėjimo, futbolo, krepšinio, kalanetikos, tinklinio užsiėmimai.

|  |  |
| --- | --- |
| VGK pirmininkas  SVARSTYTA  Mokytojų tarybos posėdyje  2018-01-03  Protokolo Nr. | Valdas Valvonis  SUDERINTA  Gimnazijos tarybos posėdyje  2018-01-  Protokolo Nr. |